רוג'ר האנט

רוג'ר האנט (באנגלית: Roger Hunt; ‏20 ביולי 1938 – 27 בספטמבר 2021) היה כדורגלן אנגלי ששיחק בעמדת החלוץ. הוא שיחק במשך 11 שנים במועדון הכדורגל ליברפול והיה מלך השערים של המועדון עם 285 שערים עד 1992, אז עקף אותו איאן ראש, והוא עדיין מלך השערים שלו בליגה עם 244. הוא היה חבר בנבחרת אנגליה בכדורגל שזכתה במונדיאל 1966, בו שיחק בכל ששת המשחקים וכבש שלושה שערים, ונכנס להיכל התהילה של הכדורגל האנגלי ב-2006. האנט נולד בגלייזברי, לנקשייר, ושיחק במועדוני הנוער קרופט, סטוקטון הית' ודוויזס טאון. ביולי 1958 הוחתם האנט בליברפול על ידי המנג'ר פיל טיילור, ולאחר ששיחק עונה אחת בקבוצת המילואים של המועדון ערך את הופעת הבכורה שלו וכבש את שערו הראשון בקבוצה ב-9 בספטמבר 1959, בניצחון 2–0 על סקנת'ורפ יונייטד במסגרת הליגה השנייה של הפוטבול ליג. לאחר שביל שאנקלי החליף את טיילור בתפקיד המאמן הפך האנט לשחקן חשוב אף יותר והיה גורם מרכזי בהצלחת הקבוצה בשנות ה-60. ב-1962 עלתה ליברפול לליגה הראשונה של הפוטבול ליג, ובעונת העלייה הופיע האנט ב-41 מתוך 42 משחקי הליגה וכבש 41 שערים, כולל שלושער בחמישה משחקים שונים. בעונות 1963/1964 ו-1965/1966, בהן זכתה ליברפול באליפות, הוא הוביל את הקבוצה בשערים (כפי שהיה במשך שמונה עונות רצופות) עם 31 ו-29 שערים, בהתאמה. ב-22 באוגוסט 1964 כבש האנט בדקה ה-11' בניצחון 3–2 על ארסנל, השער הראשון ששודר בתוכנית הכדורגל של ה-BBC, ‏Match of the Day. ב-1965 הוא היה גורם מרכזי בזכייתה הראשונה של ליברפול בגביע ה-FA, כשכבש ארבע פעמים במהלך הטורניר בו ניצחה קבוצתו את וסט ברומיץ' אלביון, סטוקפורט קאונטי, בולטון וונדררס, לסטר סיטי וצ'לסי. בגמר, לאחר 90 דקות ללא שערים, כבש האנט את השער הראשון בדקה ה-93' והוביל את ליברפול לניצחון 2–1 על לידס יונייטד בוומבלי. בשנה שלאחר מכן כבש את השער היחיד של ליברפול בגמר גביע אירופה למחזיקות גביע, בו הפסידה 2–1 בהארכה לבורוסיה דורטמונד. ב-7 בנובמבר 1967 הפך האנט למלך השערים של ליברפול לאחר שכבש את שערו ה-242 במועדון ועקף את גורדון הודגסון (אנ') במשחק במסגרת גביע ערי הירידים מול מינכן 1860. עד שעזב את הקבוצה ב-1969 הוא כבש בסך הכל 286 שערים, שיא שנשבר ב-1992 על ידי איאן ראש. הוא גם החזיק בשיא המועדון של 100 שערי הליגה המהירים ביותר (152 משחקים) עד ספטמבר 2021, אז מוחמד סלאח הגיע לציון הדרך במשחק אחד פחות. בדצמבר 1969 חתם האנט בבולטון וונדררס מהפוטבול ליג השנייה, וב-1971 הושאל להלניק (אנ') מליגת הכדורגל הלאומית של דרום אפריקה. ב-1972 פרש מכדורגל. האנט הופיע 34 פעמים במדי נבחרת אנגליה בכדורגל. הוא ערך את הופעת הבכורה שלו ב-4 באפריל 1962 וכבש בניצחון במשחק ידידות 3–1 על אוסטריה. הוא זומן על ידי המאמן וולטר וינטרבוטום לסגל הנבחרת למונדיאל 1962, אך לא שיחק. לאחר שאנגליה נבחרה לארח את מונדיאל 1966 זומנו האנט וחבריו לליברפול איאן קלהאן וג'רי ביירן לסגל הנבחרת על ידי אלף רמזי. הוא שיחק בכל ששת המשחקים בטורניר וכבש שלוש פעמים (צמד נגד צרפת ושער נגד מקסיקו) כשאנגליה זכתה בגביע העולם בכדורגל לראשונה בתולדותיה לאחר ניצחון 4–2 בהארכה על גרמניה המערבית בגמר מונדיאל 1966 בוומבלי. האנט זומן על ידי רמזי גם ליורו 1968, ושיחק בשני משחקים כשאנגליה זכתה במדליית ארד. לאחר שפרש ממשחק הצטרף האנט לאחיו פיטר בעסק ההובלות המשפחתי. הוא נישא ב-1959 לפטרישה אובריאן, ונולדו להם שני ילדים. השניים התגרשו והוא נישא בשנית לרוואן. בשנת 2000 הוענק לו תואר חבר מסדר האימפריה הבריטית (MBE) על זכייתו בגביע העולם, והוא היה ידוע בתור "סר רוג'ר" בקרב אוהדי ליברפול על אף שלא זכה בתואר אבירות רשמי. הוא נכנס להיכל התהילה של הכדורגל האנגלי בשנת 2006. האנט נפטר ב-27 בספטמבר 2021, בגיל 83. הלווייתו נערכה ב-14 באוקטובר בקתדרלת ליברפול. ליברפול אליפות הליגה הראשונה של הפוטבול ליג: 1963/1964, 1965/1966 אליפות הליגה השנייה של הפוטבול ליג: 1961/62 גביע ה-FA: ‏1964/65 מגן הצדקה: 1964, 1965, 1966 אנגליה גביע העולם בכדורגל: 1966 אישי מלך השערים של הפוטבול ליג הראשונה: 1965/66 מלך השערים של הפוטבול ליג השנייה: 1961/62 היכל התהילה של הכדורגל האנגלי: נכנס ב-2006 היכל התהילה של מועדון הכדורגל ליברפול מדיה וקבצים בנושא רוג'ר האנט בוויקישיתוף רוג'ר האנט, באתר Transfermarkt רוג'ר האנט, באתר National Football Teams רוג'ר האנט, באתר FootballDatabase.eu פרופיל, באתר היכל התהילה של הכדורגל האנגלי בריאן גלנוויל, ‏Roger Hunt obituary, Guardian, 28 בספטמבר 2021 פרופיל, באתר LFC History Roger Hunt scored Match of the Day's first-ever goal back in 1964, Allfootball תיעוד הגמר, באתר אופ"א On this day: Ian Rush becomes Liverpool's record goalscorer, מועדון הכדורגל ליברפול, ‏18 באוקטובר 2023 סלאח ציין 100 שערים בליברפול בליגה, קלופ: "בטוח שהיה שמח לחגוג 101", באתר וואלה, 26 בספטמבר 2021 כריס בולסמן (2013). "Professional Football in Apartheid South Africa: Leisure, Consumption and Identity in the National Football League, 1959–1977". The International Journal of the History of Sport. 30 (16): 1947–1961. doi:10.1080/09523367.2013.861128. פרופיל, באתר England Football Online נבחרת אנגליה במונדיאל 1962, באתר England Football Online "End of the road for Hunt haulage yard". Warrington Guardian. 19 בדצמבר 2002. {{cite news}}: (עזרה) "A game of two halves: Meet the footballers' wives rewriting the rules". Tatler. 9 באוקטובר 2018. {{cite web}}: (עזרה) "Liverpool legend Roger Hunt on his Reds career, favourite current stars, Jurgen Klopp and much more". Liverpool Echo. 12 בינואר 2020. {{cite web}}: (עזרה) Liverpool FC mourns passing of Roger Hunt, מועדון הכדורגל ליברפול, ‏28 בספטמבר 2021 הלך לעולמו רוג'ר האנט, חלוצה האגדי של ליברפול ואלוף העולם, באתר וואלה, 28 בספטמבר 2021 סגן מלך שערי ליברפול בכל הזמנים, רוג'ר האנט, מת בגיל 83, באתר ynet, 28 בספטמבר 2021 חלוץ ליברפול בעבר רוג'ר האנט הלך לעולמו, באתר ONE‏, 28 בספטמבר 2021 אבל באנגליה: רוג'ר האנט הלך לעולמו, באתר ערוץ הספורט, 28 בספטמבר 2021 "Liverpool legends pay respects to Roger Hunt at Liverpool Cathedral funeral service". Liverpool Echo. 14 באוקטובר 2021. {{cite web}}: (עזרה)